kardosdrur/scandi-wiki huggingface dataset:
Cursus honorum

Cursus honorum (lat.) betyder ærefuldt embede. Det ærefulde, honorære, bestod i, at embedet ikke var fast aflønnet i den romerske republik. De seks stillinger, magistraten i den sidste del af republikkens tid kunne tilbyde, udvikledes over en længere årrække.

Fra kongedømme til embedsstat 

Oprindelig var Rom et kongedømme. Regentens beføjelser blev fordelt mellem de to højeste embedsmænd, consulerne. Tribunembedet fik allerede ca. 475 stor betydning som et særligt organ for varetagelse af plebejernes interesser. Med De Licinske Love fra 367 f.Kr. blev grundlaget for en ny struktur fastlagt, idet prætorerne blev ansvarlige for retsplejen, mens ædilerne fik tilsyn med byen, med kornforsyningen og med skuespillene. Herefter var det dels praktiske hensyn, dels politiske og militære hensyn, der udviklede organisationen af embederne.

Det ærefulde 

Æresbegreberne er nok bedst belyst af Cicero, som tager udgangspunkt i forfædrenes dyder. Herfra udvikler han begreberne pligt, retfærdighed og mådehold som de idealer, embedsmændene skal leve op til.  Kravet om at tjene staten i forfædrenes ånd var ikke præcist beskrevet, og Cicero havde politisk interesse i at formulere disse dyder skarpt og præcist.

Embedsstrukturen 

I den sene republiks tid var der via forskellige reformer skabt en fast struktur om embederne:

Reelt havde disse embedsmænd beføjelser, der svarer til en regerings. Da senatet kun var rådgivende organ og folkeforsamlingen – især i krisetider – havde stærkt begrænset reel indflydelse, var magistraten i det antikke Rom særdeles magtfuld.

Noter

Litteratur 
 Cicero, Marcus Tullius, De Officiis (On Duties), translated by Walter Miller. Harvard University Press, 1913, , 
 
 Krarup, Per (1971): Romersk politik i oldtiden, Gyldendal

Antikkens Rom
Embeder i det Antikke Rom
Johann Gottfried Eichhorn

Johann Gottfried Eichhorn (født 16. oktober 1752, død 27. juni 1827) var en tysk orientalist og historiker, far til Karl Friedrich Eichhorn, onkel til Johann Albrecht Friedrich von Eichhorn.

Eichhorn blev 1775 professor i østerlandske sprog ved Universitetet i Jena og 1788 i Göttingen, hvor han foruden østerlandske sprog foredrog ældre og nyere historie og litteraturhistorie.

Eichhorn var en skarp bibelkritiker, der førte den først af den franske læge Astruc fremsatte hypotese om kilderne til 1. Mosebog videre med stor skarpsindighed, men stærkt subjektivt.

Bibliografi 
 Historisch-kritische Einleitung in das Alte Testament (3 bind, 1780 -83; 5. udgave, 5 bind, 1824).
 Die hebräischen Profeten (1816-20)
 Einleitung in das Neue Testament (3 bind, 1804-14; ny udgave 1820-27).
 Urgeschichte
 Weltgeschichte
 Geschichte der drei letzen Jahrhunderte
 Uebersicht der französischen Revolution
 Geschichte des 19. Jahrhunderts (1817)
 Litterärgeschichte
 Geschichte der Litteratur
 Repertorium für biblische und morgenländische Litteratur (1777-82), udgiver
 Allgemeine Bibliothek der biblischen Litteratur (1787-1803), udgiver

Kilder

Eksterne henvisninger 

Litteraturhistorikere fra Tyskland
Ansatte ved Jena Universitet
Ansatte ved Göttingens Universitet
Tyskere i 1700-tallet
Tyskere i 1800-tallet
Salmonsens
Jason Derulo

Jason Joel Desrouleaux (født 21. september 1989) er en amerikansk popsanger og musiker fra Florida, USA.

Derulo startede sin karriere ud med at skrive sange for kunstnere som Pitbull, Lil' Wayne, Cassie, Sean Kingston og Pleasure P, som den ene halvdel af producerduoen Fliptones. Han har desuden udgivet singlen Whatcha Say, der sampler engelske Imogen Heaps Hide And Seek.

Den 4. august 2009 udgav Jason sin debutsingle, "Watcha say". Senere i august blev den nummer 54 på Billboard Hot 100, og i november blev den nummer 1.

Den 2. marts 2010 udgav Jason Derulo sit første album, "Jason Derulo." Sidenhen har han også udgivet albummet, Future History, Tattoos og hans nyeste, Everything Is 4, som blev udgivet i 2015. Den 3. Marts 2014 var han i Danmark, og gav show i VEGA.

Han har kun en bror, og han hedder Jeremith. Jason er 184 cm høj.  

Jason brækkede sin nakke den 3. januar 2012 og lægerne sagde at han ligeså godt kunne havde blevet lam, han blev udskrevet 3 dage senere med en halskrave på. "Til alle de fans, som havde regnet med at komme til min Future History-turné. Smerten ved at svigte jer gør mig mere ondt end den skade, jeg har fået. Mine fans betyder alt og jeg beder til, at jeg kommer mig hurtigt, så jeg snart kan optræde for jer igen", skriver den skuffede Derulo i en udtalelse i dag.

Filmografi 
 Cats (2019)

Eksterne henvisninger 
 Officiel hjemmeside 
 P3 Playlistnyt 

Fra DR P3 playlistnyt
Musikere fra USA
Jem

Jemma Griffiths (Jem; født 18. maj 1975) er en walisisk sangerinde, sangskriver og producer.

Jem brød igennem i 2005 med singlen They, der også hittede i Danmark, ikke mindst i kraft af en placering som Ugens Uundgåelige på P3. 

Jems musikalske karriere begyndte i hjembyen Cardiff i Wales, hvor hun er født og opvokset. Siden kom hun ind på Sussex Universitet og i midt 90’erne hang hun ud med folk som Lo Fideli-ty Allstars og breakbeat produceren Adam Freeland.

Jem begyndte siden at skrive sange og flyttede til London med en demo i hånden. Her mødte hun producer Guy Sigsworth, som hun skrev Madonna-nummeret Nothing Fails sammen med.

Derefter gik turen til USA, hvor hun mødte producerne Ge-Ology og Yoad Nevor, der hjalp med at twiste Jem’s sound hen imod electronica tilsat Dido-lignende vokal på debutalbummet Finally Woken (2005). 

Den 2. februar 2009 udkom albummet Down To Earth. Første single var It's Amazing, som er inkluderet i soundtracket til filmen Sex and the City.

Referencer

Eksterne henvisninger 
 jem-music.net Officiel hjemmeside 
 P3 Playlistnyt 

Fra DR P3 playlistnyt
Sangere fra Wales
Jet (band)

Jet er en australsk musikgrupper, der i 2002 debuterede med EP'en Dirty Sweet, som efter succes i hjemlandet Australien samt England og USA indbragte dem tjansen som support for The Rolling Stones på deres australske turné i 2003.

Samme år udsendte Jet deres anmelderroste debutalbum Get Born med hitsinglen Are You Gonna Be My Girl, og bandet indkasserede på den konto hele seks ARIA Awards (australsk pendant til DMA) ved årets prisuddeliing bl.a. for Album og Single of the Year.

I 2006 udsendte Jet albummet Shine On, hvis titel er inspireret af bandmedlemmerne Nic og Chris Cester's far, som døde under tilblivelsen af albummet. Samme år optrådte bandet i København til MTV Europe Music Awards.

Albummet Shaka Rock, skulle oprindelig have været udsendt i slutningen af 2008, men blev skubbet til den 21. august 2009.

Referencer

Eksterne henvisninger 
 P3 Playlistnyt

Musikgrupper fra Australien
Fra DR P3 playlistnyt
Musikgrupper fra 2002
John Henry Newman

John Henry Newman (født 21. februar 1801 i London, i en evangelisk familie, død 11. august 1890) var en engelsk kardinal, bror til Francis William Newman.

Allerede 1816 skete det afgørende gennembrud i hans religiøse liv, og samme år kom han til Oxford. Efter at have fuldendt sine studier blev han fellow og senere tutor i Oriel College. Sammen med Richard Hurrell Froude og John Keble blev han snart en af lederne af den såkaldte Oxfordbevægelse, og hans indflydelse blandt de unge studenter var meget stor.

Allerede tidlig var han kommen bort fra det lavkirkelige, evangelikale standpunkt, hvor han begyndte, han fik et friere syn på Biblen, men siger selv i den tale, han holdt ved sin indvielse til kardinal, at det var, idet han søgte efter en fast autoritet, at han fandt denne i "den ufejlbare kirke".

Imidlertid var det i begyndelsen langt fra hans og hans venners tankegang, at de skulle gå til Rom. Det var begejstring for kirken, som greb dem. Kirken var i deres tanker blevet bunden, og ved reformationen gledet bort fra den autoritative stilling, som den oprindelig havde, og liberalismen havde gjort sig gældende inden for den.

Mod denne liberalisme skulde der kæmpes af den ny retning, den såkaldte Oxfordbevægelse, og Newman var ifølge hele sin natur mest anlagt for at føre denne kamp i litteraturen. Han blev udgiver af Tracts for the Times, som udkom 1833—41 i 90 numre.

Heri hævdedes den apostolske succession, sakramenternes betydning, præsteembedets vigtighed, nødvendigheden af at indføre en rigere liturgi. Det var idealer lånte fra den ældste kirke, som her fremstilledes af begejstrede unge mænd, og de mente, at den anglikanske kirke med sine 39 artikler var vid nok til at tillade den forståelse af Kirken, som de hyldede.

Det regnede ned med modskrifter. Imidlertid havde Newman fordybet sig i studiet af kirkefædrene for at skrive Nikæa-tidens historie og trak sig 1842 tilbage til Littlemore. Hans studier i ensomheden drev ham der, efter at han 1843 havde udgivet: Retractation of Anti-Catholic Statements, 1845 over i romerkirkens arme, og 9. oktober blev han af passionisten Pater Dominic optaget i den katolske kirke.

Det følgende år blev han præsteviet i Rom og fik den opgave at oprette et oratorium efter Filippo Neris forbillede. Han grundede dette i Birmingham og forestod det til sin død med undtagelse af 7 år, da han var rektor for det nyoprettede katolske universitet i Dublin.

Newman var ikke stemt for vedtagelsen af dogmet om den pavelige ufejlbarhed og blev derfor forbigået ved indbydelserne til Vatikankonciliet. Dog blev han 1879 af Leo XIII kreeret til kardinal. Efter sin konversion spillede han ikke så stor en rolle, men var til sin død en i hele England højagtet mand.

Hans værker er samlede i 32 bind, dels prædikener, dels stridsskrifter, dels kirkehistoriske afhandlinger. Mest berømt er hans religiøse selvbiografi: Apologia pro vita sua, som han udgav 1864 i en polemik mod Charles Kingsley.

Eksterne henvisninger 

 

Kardinaler fra Storbritannien
Ansatte ved University of Oxford
Briter i 1800-tallet
Salmonsens
John Legend

John Roger Stephens, bedre kendt som John Legend (født 28. december 1978) er en amerikansk singer/songwriter, producer og skuespiller. Hans musikstil ligger inden for soul/R&B, og hans debutplade fra 2004 Get Lifted solgte 2,5 millioner eksemplarer på verdensplan og inkluderer hits som "Used To Love You" og "Ordinary People".

Opfølgeren til debutalbummet udkom i 2006 under titlen Once Again.

Evolver, der er Legends tredje album, har gæsteoptrændender af bl.a. Kanye West, Brandy Norwood, Estelle og Andre 3000 fra OutKast (udsendt 2008).

Love In The Future er fjerde album udsendt 2013.

John Legend har blandt andet bakket op om den amerikanske præsidentkandidat Barack Obamas kampagne. Således optrådte Legend med "If You're Out There" (et nummer fra Evolver) ved Demokraternes nationale konvent, hvor Obama sagde ja til at stå i spidsen for kampen om Det Hvide Hus. 

For sangen "Glory" fra filmen Selma, vandt John Legend sammen med Common en Oscar for bedste sang i 2015.

Som skuespiller er han bl.a. kendt for sin rolle som musikeren Keith i La La Land fra 2016.

Eksterne henvisninger 

 P3 Playlistnyt 

Personer fra Ohio 
Fra DR P3 playlistnyt
Har spillet på Roskilde Festival
Singer-songwritere fra USA
Oscar for bedste sang
Filippo Neri

Filippo Neri (1515—95) var en italiensk gejstlig, stifter af oratorianernes kongregation. 

Fra barndommen af udmærkede han sig ved stor fromhed, og i årenes løb fik hans religiøsitet en mærkelig tilsætning af åndsfrisk humor, der gør ham til en af de ejendommeligste skikkelser inden for de katolske ordensstiftere. Han forstod både at formane og at opmuntre og udøvede stor indflydelse. 

1551 blev han præsteviet i Rom, og han samlede snart derefter i denne by en skare om sig til bøn, studium og samtale, hvilket senere gav anledning til stiftelsen af oratorianerne. Ordenen fik pavelig sanktion 1575. Allerede 1622 blev Neri gjort til helgen.

Kilder 

 

Helgener fra Italien
Katolske præster fra Italien
Salmonsens
John ME

Mattias Edlund er en svensk sanger og sangskriver som går under kunstnernavnet John ME.

Mattias Edlund har en fortid som sanger i det svenske band The Motorhomes, der i slutningen af 90'erne fik en pladekontrakt og siden har udsendt to albums, Songs For Me (And My Baby) (1999) og The Long Distance Runner (2002). Bandets største hit var singlen Into The Night fra deres første album, og The Motorhomes oplevede bl.a. at være opvarmning for Suede i Skandinavien og optræde på flere velrenommerede engelske musikfestivaler som fx Reading festivalen.

I 2004 gik The Motorhomes i opløsning, da Mattias Edlund besluttede sig for at forlade bandet for at hellige sig familielivet og et job med fast løn.

Men musikken forblev en afgørende faktor hos Mattias Edlund der ringede til tidligere Motorhomes-producer Simon Nordberg, der sammen med Kents Jocke Berg og Pär Wiksten fra The Wannadies hjalp Mattias Edlund med at få projektet John ME til at tage form.

Første single var uptempo-nummeret Love Is My Drug, som adskiller sig en del fra resten af debutalbummets lidt mere stille og crooner-agtige sange.

Stilen er poppet som New Order blandet med sangskrivning à la Damien Rice og med et islæt af svenskhed som Kent.

Referencer

Eksterne henvisninger 
  
 P3 Playlistnyt 
 

Sangere fra Sverige
Fra DR P3 playlistnyt
Jong Pang

Anders Rhedin, bedre kendt under kunstnernavnet Jong Pang er en dansk musikproducer og musiker. Han har bl.a. produceret for Choir Of Young Believers, og udsendt to soloalbums. Under sit fødenavn har han spillet i bandet Moon Gringo.

Hans debutalbum Bright White Light udkom i 2008, oo det modtog fire ud af seks stjerner i musikmagasinet GAFFA.

Hans andet album, Love udkom i 2009, og modtog ligeledes fire ud af seks stjerner i GAFFA.

Diskografi 
Bright White Light (2008)
Love (2009)

Referencer

Eksterne henvisninger 
Jong Pang på Disogs

Tjek fødsels- og dødsår
Musikproducere fra Danmark
Julie Maria

Julie Maria Barkou Larsen (født 30. maj 1981 i København), bedre kendt som Julie Maria, er en dansk sangerinde og sangskriver.

Liv og karriere 
Julie Maria er datter af sangerinden Mona Larsen og musikeren Kaare Barkou. Hendes stedfar er jazzbassisten Bo Stief.

Hun debuterede i 2004 med albummet Beautiful Minor. Året efter blev hun kontaktet af tv·2's forsanger Steffen Brandt, der havde hørt hendes plade. Han inviterede Julie Maria i studiet for at synge duetten "Et lykkeligt goodbye", som findes på tv·2-albummet De første kærester på månen (2005). Siden optrådte Julie Maria og Steffen Brandt sammen i bl.a. radioprogrammet Café Hack på P4 og på P3 live, og duoen spillede desuden til en række arrangementer rundt om i landet, hvor de fortolkede hinandens sange.

Inspireret af samarbejdet med Steffen Brandt kastede Julie Maria sig ud i at skrive på dansk, som udmøntede sig i albummet På kanten af virkeligheden, der udkom i 2007 og indeholdt singlerne "Også om dagen" og "Hjerteløv".

Julie Maria sang også kendingssangen "Uden hinanden", sammen med den norske rapper Aslak "Alis" Hartberg, til DRs tv-julekalender Pagten (2009). Singlen modtog i december 2020 guld.

Julie Maria udkom med sit fjerde studiealbum "Kom" i oktober 2012. Første single fra pladen "Ude af mig selv" udkom 2. Juli, og anden single er nummeret "Beat", der blev P3's Uundgåelige og som i øvrigt kommer som musikvideo. Hun har på det nye album taget fuld kontrol over indspilningerne og ladet legen være i centrum. Albummet er indspillet i Medley Studiet i København.

Efterfølgende er numrene: "Alle Spor" og "Jeg vil hellere gå alene" blevet en del af albummet i en særlig bonus track version. Sidst nævnte nummer udkom første gang på minialbummet "7 Sange" i en helt enkel Singer/Songwriter produktion, men begge numre foreligger her i et format, der går fint i tråd med den øvrige albumproduktion.

I 2018 medvirkede Julie Maria også i opsætningen Forbudte Sange, der blev opsat i Aarhus Musikhus og i København.

Diskografi

Album 
2004 - Beautiful Minor 
2007 - På kanten af virkeligheden 
2009 - Yaguar 
2010 - Gør Det Kort
2012 - Kom 
2017 - Danse til vi dør

EP'er 
2008 - På vej ud over kanten (Remix EP) 
2011 - Syv sange

Singler

 2009 - Pagten (fra DRs julekalender)

Referencer

Eksterne henvisninger 
 
 

Fra DR P3 playlistnyt
Sangere fra Danmark
Kasabian

Kasabian er et britisk indie rock-band, der blev dannet i slutningen af 1990'erne under navnet Saracuse men skiftede hurtigt navn til Kasabian efter Linda Kasabian, der var medlem af den kult, som omgav Charles Manson i 1960'erne.

Kasabian udsendte i 2004 deres selvbetitlede debutalbum, der bl.a. indeholdt singlen "Club Foot", som for alvor fik sat bandet på det musikalske verdenskort.

Det tredje album West Ryder Pauper Lunatic Asylum har været to år undervejs og er opfølger til Empire fra 2006. Albummet er produceret af den amerikanske producer Dan The Automator, bedst kendt for sit arbejde med bl.a. Gorillaz.

West Ryder Pauper Lunatic Asylum er oprindelig navnet på en institution for sindssyge, der lå i West Yorkshire i 1800-tallet.

Referencer

Eksterne henvisninger 

 

Fra DR P3 playlistnyt
Musikgrupper fra Storbritannien
Indierockgrupper fra Storbritannien
Har spillet på Roskilde Festival
Abbed Suger

Abbed Suger af Saint-Denis (født ca. 1081, død 31. januar 1151) var en fransk abbed, statsmand og historiker.

Suger var rådgiver og ven af både Ludvig 6. og Ludvig 7. og nåede en betydelig magtposition. Abbed Suger lod opføre den gotiske katedral Saint-Denis.

I 1137 fulgte han kong Ludvig 7. til Aquitanien, hvor kongen skulle indgå ægteskab med Eleonora af Aquitanien. Suger var ihærdig modstander af kongens senere skilsmisse og af det det andet korstog. Mens kong Ludvig var på korstog, var abbed Suger i vid udstrækning hans stedfortræder og var en af rigets mest magtfulde mænd (1147-1148).

Historikere fra Frankrig
Arkitekter fra Frankrig
Katolske præster fra Frankrig
Franskmænd fra middelalderen
Richard M. West

Richard Martin West (1941) er en dansk astronom. Han er født i København, Danmark. I 1978 opdagede han asteroiden 2117 Danmark.

Uddannelse 
Studentereksamen 1959
mag.scient. et cand.mag. i astronomi og astrofysik fra Københavns Universitet 1964.

Karriere 
Professor amanuensis ved Københavns Observatorium 1964.
Ansat hos European Southern Observatory (ESO) 1970 – 2005

Udmærkelser 
Modtager af Rosenkjærprisen 1972

Udvalgt litteratur 
 "Det ny verdensrum", 1974, RHODOS, 
 "Sydhimlens stjerner", m. Svend Laustsen og Claus Madsen, 1987, RHODOS, 
 "Astronomi – vort verdensbillede op mod år 2000", 1989, RHODOS, 

Modtagere af Rosenkjærprisen
Astronomer fra Danmark
Personer fra København
Alumni fra Københavns Universitet
Georg Nielsen

Georg Nielsen (3. april 1710 i Nordborg på Als – 19. april 1797) var en dansk hofembedsmand og frimurer.

Han blev født i Nordborg, hvor faderen, Daniel Nielsen (død 1721), var præst. Efter at have studeret i Jena kom han 1739 til København og blev der 1746 pagehovmester, 1755 lærer for den senere kong Christian VII og 1766 kabinetssekretær og kabinetskasserer hos dronning Caroline Mathilde, tillige kasserer ved Chatolkassen og bibliotekar ved Kongens Håndbibliotek. 1759 fik han titel af justitsråd, 1765 af etatsråd og 1768 af konferensråd.

Han fungerede som "konstitueret stormester" af den københavnske frimurerloge Zorobabel i perioden 1744- 6. januar 1749.

Som en bekendt musikven udnævntes han til medlem af den 1772 nedsatte Teaterkommission og var derpå en tid meddirektør ved Det Kongelige Teater, hvor han udarbejdede planer til en dansk syngeskole og til kapellets gagering; men 1774 udtrådte han af direktionen, fordi hans kolleger i denne ikke ville følge hans fornuftige råd.

For øvrigt var hans liv, som det hedder, "virksomt uden Glimmer", og han omtales som godgørende og elskværdig. Han var bogsamler og studerede stadig, men af litterære arbejder af ham foreligger i trykken kun en frimurertale og en udgave af en italiensk beretning om grev Anton Günther af Oldenborgs Hof (1756); desuden var han medforfatter til katalogen over Den Kongelige Mønt- og Medaillesamling (1791). Frimurertalen er dog sandsynligvis ikke af ham men af den tyske frimurer Johann Peter Gogel.

En dagbog, han havde ført angående begivenhederne ved hoffet i hans tid, hvilke han jo havde set på nært hold, brændte desværre 1794 (foruden størstedelen af hans store bogsamling) ved Christiansborgs brand dette år.

Han døde ugift. Han efterlod i utrykt manuskript Abris der Sittenlehre zum Gebrauch des Unterrichts des Kronprinzen (1760, Ny kgl. Saml., nr. 77. Fol.) og Verschiedende Abhandlungen die Philosophie und Sittenlehre betreffend (u.å. Ny kgl. Saml. nr. 78. Fol.).
Georg Nielsen ligger begravet på Assistens Kirkegård, Afdeling A, på Nørrebro i København, hvor hans grav i 1798 blev udstyret med et monument og relief af billedhuggeren Johannes Wiedewelt, der henviser til hans indsats som bibliotekar og bogsamler.

Henvisninger

Eksterne links 
 Nielsen, Georg (1710-1797)  Billede af gravmonument på Assistens Kirkegård

Kilder 
 Holger Ehrencron-Müller, Forfatterlexikon omfattende Danmark, Norge og Island indtil 1814
 Lahde, Mindesmærker, 4. hæfte.
 Thomas Overskou, Den danske Skueplads.
 K.L. Bugge, Det danske frimureries historie, bind 1, København, 1910.

Kabinetssekretærer fra Danmark
Frimurere fra Danmark
Bogsamlere fra Danmark
Personer i oplysningstiden
Danskere i 1700-tallet
Personer fra Nordborg
Personer i Dansk Biografisk Leksikon
Bibliotekarer fra Danmark
Det Kongelige Teaters direktører
Konferensråder fra Danmark
Francis William Newman

Francis William Newmann (27. juni 1805 i London – 4. oktober 1897 i Weston super Mare) var en engelsk historiker og religiøs-filosofisk forfatter, bror til John Henry Newman.

Newman studerede klassiske sprog i Oxford, berejste 1830—33 Østerlandene, studerede her blandt andet arabisk og var efter hjemkomsten en tid lang lærer ved lærde skoler, indtil han 1846 blev professor i romersk litteratur ved University College i London; 1863 tog han sin afsked. 

Newman har blandt andet udgivet: Handbook of modem Arabic (1863), Dictionary of modern Arabic (2 bind, 1871), History of the Hebrew Monarchy (1847; 3. udgave 1865), Regal Rome, an introduction to Roman History (1852), Hebrew Theism (1874), Theism or didactic religious utterances (1858), Life after dead (1887), The soul, her sorrows and her aspirations (1849; 9. udgave 1882), Phases of faith (1849, ny udgave 1881) osv. 

I disse skrifter optræder han som talsmand for en på fornuft og humanitet grundet tro; flere af hans skrifter er samlede i Miscellanies (3 bind, 1869—89).

Kilder 

 

Klassiske filologer
Filologer fra Storbritannien
Historikere fra England
Faglitterære forfattere fra England
Ansatte ved University of London
Briter i 1800-tallet
Salmonsens
Rafflesia arnoldii

Rafflesia arnoldii er verdens største blomst og tilhører slægten Rafflesia. Selve blomsten er 1 meter i diameter og kan veje op til 7 kilo, og den vokser i regnskovene i Indonesien. Der er megen mystik omkring denne blomst, fordi man ved så lidt om den. Blomsten er parasitisk, det vil sige at den får næring fra en anden plante. Man mener det tager cirka halvandet år før den er udviklet til en fuld blomst. Lugten af blomsten tiltrækker fluer, som man mener fungerer som bestøvere. Cirka tre dage efter at blomsten er sprunget ud, begynder den at visne.

Eksterne henvisninger 

Blomster
Vortemælk-familien